
Ministru kabineta rīkojums Nr. 383
Rīgā 2025. gada 2. jūlijā (prot. Nr. 26 13. §)
Par valstij dividendēs izmaksājamo valsts akciju sabiedrības "Starptautiskā lidosta "Rīga"" peļņas daļu par 2023. gadu 
· 1. Saskaņā ar Ministru kabineta 2022. gada 25. janvāra noteikumu Nr. 72 "Kārtība, kādā tiek prognozēti, noteikti un veikti maksājumi par valsts kapitāla izmantošanu" 9.1.3. apakšpunktu noteikt, ka valsts akciju sabiedrība "Starptautiskā lidosta "Rīga"" (vienotais reģistrācijas Nr. 40003028055) nemaksā dividendes no peļņas par 2023. gadu.
· 2. Satiksmes ministrijai kā kapitālsabiedrības kapitāla daļu turētājai nodrošināt, ka 2023. gada dividendēs neizmaksātā peļņas daļa 1 289 712 euro apmērā tiek novirzīta kapitālsabiedrības iepirkuma "Bezpilota lidaparātu uztveršanas, identifikācijas, izsekošanas un pretdarbības risinājuma ieviešana VAS "Starptautiskā lidosta "Rīga"" īstenošanai.

